เพชรบางบอน ส.ธนะภิญโญ

เพชรบางบอน ส.ธนะภิญโญ หรือ เพชรบางบอน ก่อเกียรติยิม นักมวยสากลอาชีพชาวไทย มีชื่อจริงว่า การุณย์ จารุเพียรเลิศ (ชื่อเล่น: แก๊ป) เกิดเมื่อวันที่ 15 สิงหาคม พ.ศ. 2528 ที่แขวงบางบอน เขตบางขุนเทียน (ปัจจุบัน คือ เขตบางบอน) กรุงเทพมหานคร

ประวัติ
เพชรบางบอนเริ่มจากชกมวยไทยเพื่อหาเงินใช้  มีทั้งแพ้และชนะหลายครั้ง แต่ ฮั้ว จารุเพียรเลิศ ผู้เป็นพ่อเห็นว่าลูกชายชกมวยไทยน่าจะประสบความสำเร็จไม่มากนัก จึงพาไปชกมวยสากลในสังกัดค่าย ส.ธนะภิญโญ เพชรบางบอนได้ครองแชมป์มวยสากลของเวทีมวยราชดำเนินและมีโอกาสได้ออกไปชกต่างประเทศหลายครั้ง  แพ้เป็นส่วนใหญ่ พ่อจึงตัดสินใจนำเพชรบางบอนมาสร้างสรรค์เอง และขึ้กชกในสังกัดก่อเกียรติกรุ๊ป ของ ก่อเกียรติ พณิชยารมณ์ ซึ่งเพชรบางบอนสร้างชื่อด้วยการชนะคะแนน วันดี สิงห์วังชา อดีตแชมป์โลก ได้ครองแชมป์ WBC เอเชีย รุ่นซูเปอร์ฟลายเวท

ในวันที่ 4 มิถุนายน พ.ศ. 2559 เพชรบางบอนมีกำหนดชกเพื่อหาตัวผู้ชิงแชมป์โลก WBO ในรุ่นจูเนียร์แบนตั้มเวท กับนาโอยะ อิโนอูเอะ เจ้าของตำแหน่งชาวญี่ปุ่น กับ พอล บัตเลอร์ นักมวยชาวอังกฤษ ซึ่งเป็นอดีตแชมป์โลก IBF รุ่นเดียวกันนี้ของ ที่ลิเวอร์พูลเอคโคอารีนา ในเมืองลิเวอร์พูล ประเทศอังกฤษ แต่ทว่าเมื่อมีการชั่งน้ำหนักตัวก่อนขึ้นชก บัตเลอร์ไม่สามารถทำน้ำหนักให้อยู่ในพิกัดได้ การชกจึงถูกยกเลิกไปหน้า 19 ต่อข่าวกีฬา หน้า 17,  'เพชรบางบอน' . "รุกฆาต" โดย นนท์ นารายณ์. คมชัดลึกกีฬา ปีที่ 15 ฉบับที่ 5350: วันจันทร์ที่ 13 มิถุนายน พ.ศ. 2559 

แต่เพชรบางบอนก็ยังได้สิทธิในการชิงแชมป์โลก ในวันที่ 4 กันยายน ปีเดียวกัน เพชรบางบอนขึ้นชิงแชมป์โลกกับ อิโนเอะ ที่สกายอารีนา ซามะ จังหวัดคานางาวะ ซึ่งเป็นบ้านเกิดของนาโอยะเอง โดยมีฉัตรชัย สาสกุล อดีตนักมวยสากลสมัครทีมชาติไทยและอดีตแชมป์โลก WBC รุ่นฟลายเวท เป็นผู้ฝึกสอน  เพชรบางบอนเป็นฝ่ายแพ้ทีเคโอไปในยกที่ 10 โดยถูกชกลงไปให้กรรมการนับ 8 ก่อน แม้จะลุกขึ้นมาได้ แต่ทว่าไม่ได้อยู่ในสภาพที่ชกต่อไปได้ กรรมการห้ามบนเวทีจึงยุติการชกหน้า 19 กีฬา, เพชรบางบอนพ่ายน็อกยุ่นยก10. "ย่อยข่าวกีฬา". เดลินิวส์ฉบับที่ 24,434: วันจันทร์ที่ 5 กันยายน พ.ศ. 2559 ขึ้น 4 ค่ำ เดือน 10 ปีวอก

เกียรติประวัติ
 แชมป์ประเทศไทยรุ่นไลท์ฟลายเวท
 ชิง 30 พฤศจิกายน 2552 ชนะน็อค ทมิฬขาว ส.ธารทิพย์ ยก 8 ที่ เวทีมวยราชดำเนิน แขวงวัดโสมนัส เขตป้อมปราบศัตรูพ่าย แขวงบางขุนพรหม เขตพระนคร  กรุงเทพมหานคร
 แชมป์ WBC Asia รุ่นซูเปอร์ฟลายเวท
 ชิง 12 พฤษภาคม 2554 ชนะคะแนนโดยเทคนิค วันดี สิงห์วังชา ที่ อ.เกาะสมุย จ.สุราษฎร์ธานี
 ป้องกันแชมป์ครั้งที่ 1, 20 กุมภาพันธ์  2555 ชนะคะแนน โรนี่เร็กซ์ ดาลูท (ฟิลิปปินส์) ที่ หาดอรุโณทัย ต.ปากตะโก อ.ทุ่งตะโก จ.ชุมพร ราชศักดิ์ดับยก 9 เพชรบางบอนป้องสำเร็จ, จาก สยามกีฬา.
 ป้องกันแชมป์ครั้งที่ 2, 29 พฤษภาคม 2555 ชนะน็อคยกที 1 อัลวี่ อัลฮาบซี่ (อินโดนีเซีย) ที่ สนามฟุตบอลหาดป่าตอง ต.ป่าตอง อ.กะทู้ จังหวัดภูเก็ต
 ป้องกันแชมป์ครั้งที่ 3, 24 กรกฎาคม 2555 ชนะคะแนน อัลเบิร์ต กวาดาริโอ (ฟิลิปปินส์) ที่ จังหวัดสมุทรสาคร
 ป้องกันแชมป์ครั้งที่ 4, 5 ธันวาคม 2558 ชนะRTDยกที่ 10 จอห์น บาจาวา (อินโดนีเซีย) ที่ มณฑลพิธีท้องสนามหลวง แขวงพระบรมมหาราชวัง เขตพระนคร กรุงเทพมหานคร
 ป้องกันแชมป์ครั้งที่ 5, 28 กุมภาพันธ์ 2559 ชนะน็อคยกที่ 2 ฟรานส์ ดาเมอร์ พาเลิ่ล (อินโดนีเซีย) ที่ สวนลุมไนท์บาซ่าร์ รัชดาภิเษก แยกรัชดาภิเษก-ลาดพร้าว ถนนรัชดาภิเษก-ถนนลาดพร้าว แขวงจอมพล เขตจตุจักร กรุงเทพมหานคร
 ป้องกันแชมป์ครั้งที่ 6, 11 เมษายน 2559 ชนะคะแนน โนอุลดี้ มานาคาเน่ (อินโดนีเซีย) ที่ ลานหน้าวัดหัวเสือ ตำบลหัวเสือ อำเภอแม่ทะ จังหวัดลำปาง
 แชมป์ WBA ASIA รุ่นซูเปอร์ฟลายเวท
 ชิง 12 ตุลาคม 2555 ชนะน็อคยกที่ 2 คิท เซอร์ยาน่า (อินโดนีเซีย) ที่ โรงเรียนนวมินทราชินูทิศ สตรีวิทยา 2 แขวงคลองสามวาตะวันออก เขตคลองสามวา กรุงเทพมหานคร
 ป้องกันแชมป์ครั้งที่ 1, 9 เมษายน 2556 ชนะคะแนน ไมเคิล เอสโคเบีย (ฟิลิปปินส์) ที่ จังหวัดสงขลา
 ป้องกันแชมป์ครั้งที่ 2, 27 ธันวาคม 2556 ชนะน็อคยกที่ 2 จิมมี่ โกเบล (อินโดนีเซีย) ที่ ตลาดอินโดจีน หน้าวัดศรีสุมังค์วนาราม ตำบลศรีบุญเรือง อำเภอเมืองมุกดาหาร จังหวัดมุกดาหาร
 ป้องกันแชมป์ครั้งที่ 3, 27 กุมภาพันธ์ 2557 ชนะคะแนน โจเอล คัง (ฟิลิปปินส์) ที่ จังหวัดกาฬสินธุ์
 ป้องกันแชมป์ครั้งที่ 4, 6 มิถุนายน 2557 ชนะคะแนน อานิส ซูฟิน (อินโดนีเซีย) ที่ สะหวันเวกัส โฮเต็ลแอนด์คาสิโน แขวงสุวรรณเขต ประเทศลาว
 ป้องกันแชมป์ครั้งที่ 5, 3 ตุลาคม 2557 ชนะน็อคยกที่ 3 คิ ชาง คิม (อินโดนีเซีย) ที่ วัดบ้านไร่ ต.กุดพิมาน อ.ด่านขุนทด จ.นครราชสีมา
 ป้องกันแชมป์ครั้งที่ 6, 10 มกราคม 2558 ชนะน็อคยกที่ 4 จอห์น บาจาวา (อินโดนีเซีย) ที่ ต.หนองกระทุ่ม อ.กำแพงแสน จ.นครปฐม
 ป้องกันแชมป์ครั้งที่ 7, 1 มีนาคม 2558 ชนะน็อคยกที่ 8 ฟรานส์ ดาเมอร์ พาเลิ่ล (อินโดนีเซีย) ที่ วัดหนองเจริญธรรม ต.หนองกระทุ่ม อ.กำแพงแสน จ.นครปฐม
 ป้องกันแชมป์ครั้งที่ 8, 25 กันยายน 2558 ชนะคะแนน เอสปินอส ซาบู (อินโดนีเซีย) ที่ ด่านสิงขร ตำบลคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์
 ป้องกันแชมป์ครั้งที่ 9, 6 พฤศจิกายน 2558 ชนะน็อคยกที่ 5 เฮงกี้ บารันซาโน่ (อินโดนีเซีย) ที่ ด่านสิงขร ตำบลคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์ 
 แชมป์ WBO Oriental รุ่นจูเนียร์แบนตั้มเวท
 ชิง 14 มิถุนายน 2556 ชนะคะแนน อาเดนท์ ดิอาร์เล่ (ฟิลิปปินส์) ที่ จังหวัดชัยภูมิ
 แชมป์ WBO Asia pacific รุ่นจูเนียร์แบนตั้มเวท
 ชิง 25 กรกฎาคม 2557 ชนะคะแนน เฟอร์นันโด ลูมาคัด (ฟิลิปปืนส์) ที่ จังหวัดสมุทรปราการ
 ป้องกันแชมป์ครั้งที่ 1, 8 พฤศจิกายน 2557 ชนะน็อคยกที่ 9 แมคเครีย แกนไดออนโค (ฟิลิปปินส์) ที่ จังหวัดนครราชสีมา
 ป้องกันแชมป์ครั้งที่ 2, 15 พฤษภาคม 2558 ชนะทีเคโอยกที่ 5 ทอมมี่ ซีรัน (อินโดนีเซีย) ที่ วัดพุน้อย ตำบลซอนม่วง อำเภอบ้านหมี่ จังหวัดลพบุรี
 ป้องกันแชมป์ครั้งที่ 3, 3 กรกฎาคม 2558 ชนะคะแนน ฟรานส์ ดาเมอร์ พาเลิ่ล (อินโดนีเซีย) ที่ สะหวันเวกัส โฮเต็ลแอนด์คาสิโน แขวงสุวรรณเขต ประเทศลาว
 แชมป์ WBA ASIA รุ่นซูเปอร์ฟลายเวท สมัยที่ 2
 ชิง, 9 มกราคม 2560 ชนะคะแนน ซามูเอล เทฮัวโย่ (อินโดนีเซีย) ที่ อำเภอทุ่งช้าง จังหวัดน่าน
เคยชิงแชมป์ต่อไปนี้แต่ไม่ประสบความสำเร็จ
ชิงแชมป์โลก WBO รุ่นจูเนียร์แบนตั้มเวท 4 กันยายน 2559 แพ้ทีเคโอยกที่ 10 นาโอยะ อิโนอูเอะ (ญี่ปุ่น) ที่สกายอารีนา ซามะ จังหวัดคานางาวะ 
ชิงแชมป์ไต่บัลลังก์โลก
ครั้งที่ 4 17 สิงหาคม 2560 ไฟท์คะแนนยกที่ 2
ฟราน ดามอร์ (อินโดนีเซีย)ชนะคะแนน 
 เคยชิงแชมป์โลกคนล่าสุดยิ่งใหญ่ 
ที่ สนามกีฬาในร่มมหาวิทยาลัยราชภัฏจันทรเกษม แขวงจันทรเกษม เขตจตุจักร กทม.

ชื่ออื่น
 เพชรบางบอน ก่อเกียรติยิม 
 เพชรบางบอน จีเอ็นจีบ๊อกซิ่งยิม
 เพชรบางบอน ศิษย์หมอนิวัฒน์

อ้างอิง
 สถิติการชก boxrec.com  
 เสือเหลือง. สวมรองเท้า: เพชรบางบอน ก่อเกียรติยิม แชมป์ WBC เอเชียรุ่น 115 ปอนด์. นิตยสารมวยโลก. ปีที่ 21 ฉบับที่ 1418 9-15 พฤศจิกายน 2554 หน้า 16 - 17

หมวดหมู่:นักมวยสากลชาวไทยจากค่ายมวยก่อเกียรติบ็อกซิ่งโปรโมชั่น
หมวดหมู่:นักมวยสากลชาวไทยรุ่นไลท์ฟลายเวท
หมวดหมู่:นักมวยสากลชาวไทยรุ่นซูเปอร์ฟลายเวท
หมวดหมู่:นักมวยสากลชาวไทยรุ่นฟลายเวท
หมวดหมู่:นักกีฬาจากกรุงเทพมหานคร‎‎
หมวดหมู่:แชมป์ ABCO
หมวดหมู่:แชมป์ PABA
หมวดหมู่:แชมป์ WBO เอเชีย